pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Thailand and Maldives to reinforce relations and cooperation in trade and investment, and tourism
วันอังคารที่ 21 ธันวาคม 2564
Thailand and Maldives to reinforce relations and cooperation in trade and investment, and tourism
Thailand and Maldives to reinforce relations and cooperation in trade and investment, and tourism
December 20, 2021, at 1100hrs, at the Ivory Room, Thai Khu Fah Building, Government House, H.E. Mr. Mohamed Jinah, Ambassador of the Republic of Maldives to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed the Maldivian Ambassador to Thailand, and affirmed the Thai Government’s full support. As Thailand and Maldives have been forging diplomatic relations for over 40 years, he hoped for further reinforcement of relations and cooperation, especially in the areas of trade and investment, tourism, and multilateral cooperation. The Prime Minister also congratulated Foreign Minister of the Maldives for being elected as President of the 76th session of the General Assembly (UNGA76).
The Maldivian Ambassador expressed pleasure and honor to be tenured in Thailand, and conveyed President Ibrahim Mohamed Solih’s regards to the Prime Minister. Thailand is considered Maldives’ important trade partner, and the Ambassador affirmed his commitment to continue cooperating in the fields of mutual potentials. He also commended the Thai Government, under the Prime Minister’s leadership, for its effective response against COVID-19, which has led to the country’s reopening.
On economic cooperation, the Prime Minister recognized Maldives as Thailand’s major investment destination in the areas of properties, hotels, and resorts. Recently, a Thai investor has also made investment in solar power in the Maldives. The Ambassador appreciated investments from Thailand, and affirmed the Maldivian Government’s commitment to fully facilitate Thai investors.
On tourism, the Ambassador thanked Thailand for allowing Maldivian tourists to enter the country without being quarantined. With regard to technical and development cooperation, the Prime Minister affirmed Thailand’s continued assistance to Maldives in human resource development through short and long-course trainings, and in such areas as public health, agriculture, food security, and human capacity enhancement. The Maldivian Ambassador expressed appreciation toward the Thai Government for their continuous help, and would be pleased to help promote Thai education institutions among the Maldivians.
Both parties also discussed fishery cooperation, on which the Prime Minister affirmed Thailand’s continued cooperation through Ministry of Agriculture and Cooperatives
รัฐบาลไทย-ข่าวทำเนียบรัฐบาล-ก.แรงงาน บูรณาการร่วม กรุงเทพมหานคร และกองบัญชาการตำรวจนครบาล มอบถุงยังชีพช่วยชาวแฟลตดินแดงสู้ภัยโควิด-19
วันศุกร์ที่ 15 ตุลาคม 2564
ก.แรงงาน บูรณาการร่วม กรุงเทพมหานคร และกองบัญชาการตํารวจนครบาล มอบถุงยังชีพช่วยชาวแฟลตดินแดงสู้ภัยโควิด-19
- -
เมื่อวันที่ 15 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน ลงพื้นที่ตรวจเยี่ยมความเป็นอยู่ของพี่น้องประชาชนย่านสามเหลี่ยมดินแดง โดยบูรณาการการปฏิบัติระหว่าง กรุงเทพมหานคร กองบัญชาการตํารวจนครบาล และกระทรวงแรงงาน ณ ชุมชนเคหะแฟลตดินแดง การเคหะแห่งชาติ จุดแรกที่บริเวณลานอเนกประสงค์ด้านหน้าอาคารแฟลต 8 ชั้น โดยมี พล.ต.อ.อัศวิน ขวัญเมือง ผู้ว่าราชการกรุงเทพมหานคร พล.ต.ท.สําราญ นวลมา ผู้บัญชาการตํารวจนครบาล นายทวีพงษ์ วิชัยดิษฐ ผู้ว่าการการเคหะแห่งชาติ ดร.จําลอง ช่วยรอด คณะที่ปรึกษารัฐมนตรีว่าการกระทรวงแรงงาน เยี่ยมชมกิจกรรมภายในบริเวณงาน และพบปะทักทายกับประชาชนที่มาร่วมกิจกรรม พร้อมมอบถุงยังชีพแก่ประชาชนจํานวน 504 ชุด จุดที่สองที่บริเวณใต้ถุนแฟลตดินแดงแฟลต 1 ริมถนนดินแดง เลขานุการรัฐมนตรีว่าการกระทรวงแรงงาน และคณะผู้บริหารจากหน่วยงานที่เกี่ยวข้องร่วมพบปะทักทายกับประชาชนที่มาร่วมกิจกรรมและมอบถุงยังชีพแก่ประชาชน จํานวน 670 ชุด
นายสุเทพ กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยพี่น้องผู้ใช้แรงงานและประชาชนทั่วไปที่ได้รับผลกระทบจากสถานการณ์โควิด-19 โดยเฉพาะผู้สูงอายุ เด็กเล็ก ผู้ป่วยติดเตียง และชาวแฟลตดินแดงที่ไม่มีรายได้เนื่องจากผลกระทบโควิด-19 และในวันนี้ผมได้รับมอบหมายจากท่านสุชาติ ชมกลิ่น รัฐมนตรีว่าการกระทรวงแรงงาน ให้บูรณาการความร่วมมือระหว่างกรุงเทพมหานคร กองบัญชาการตํารวจนครบาล และกระทรวงแรงงาน เพื่อนําถุงยังชีพกว่า 1,000 ชุดมามอบให้แก่พี่น้องชาวแฟลตดินแดงเพื่อบรรเทาความเดือดร้อนและแบ่งเบาภาระค่าใช้จ่าย เนื่องจากชาวชุมชนดินแดงได้รับผลกระทบจากโควิด-19 มีผู้อยู่อาศัยกว่า 30,000 คน มีกลุ่มเปราะบาง เด็กเล็ก ผู้สูงอายุ ผู้ป่วยติดเตียง คนชรา รวมทั้งผู้ที่ช่วยเหลือตนเองไม่ได้อาศัยอยู่ประมาณ 300 ครัวเรือน ซึ่งกลุ่มคนเหล่านี้จะต้องได้รับการช่วยเหลือเยียวยาจากหน่วยงานที่เกี่ยวข้อง ทั้งนี้ ก่อนหน้านี้ กระทรวงแรงงานได้ให้แม่ค้าในชุมชนได้ทําข้าวกล่องในมื้อเย็น เพื่อให้มีอาชีพ มีรายได้ จํานวน 1,500 กล่องต่อวัน เป็นเวลา 1 เดือน รวมทั้งมอบข้าวสารครัวเรือนละ 5 กิโลกรัม จํานวน 7,700 ครัวเรือน ให้แก่ชาวบ้านชุมชนดินแดงที่ได้รับผลกระทบจากโควิด-19 อีกด้วย
รัฐบาลไทย-ข่าวทำเนียบรัฐบาล-กรุงไทยคิดค่าโอนเงินต่างธนาคารผ่าน KTB netbank ชวนลูกค้าเปลี่ยนใช้ Krungthai NEXT ตอบโจทย์ทุกบริการ ฟรี ไม่คิดค่าบริการ
วันพุธที่ 30 มีนาคม 2565
กรุงไทยคิดค่าโอนเงินต่างธนาคารผ่าน KTB netbank ชวนลูกค้าเปลี่ยนใช้ Krungthai NEXT ตอบโจทย์ทุกบริการ ฟรี ไม่คิดค่าบริการ
ธ.กรุงไทยประกาศคิดค่าโอนเงินต่างธนาคารผ่าน KTB netbank รายการละ 5 บาท ตั้งแต่ 30 เม.ย.2565 เป็นต้นไป พร้อมชวนลูกค้าเปลี่ยนมาใช้บริการ Krungthai NEXT แอปฯ ทางการเงินที่ตอบโจทย์ลูกค้าทุกกลุ่ม ใช้ชีวิตเก่งขึ้น ง่าย รวดเร็ว และปลอดภัย ฟรี ไม่มีค่าบริการ
ธนาคารกรุงไทยแจ้งว่า ตั้งแต่วันที่ 30 เมษายน 2565 เป็นต้นไป ธนาคารจะคิดค่าธรรมเนียมบริการโอนเงินต่างธนาคารผ่านเว็บไซต์ KTB netbank ซึ่งเป็นบริการอินเทอร์เน็ตแบงกิ้ง รายการละ 5 บาท ทั้งนี้ ลูกค้า KTB netbank สามารถสมัครและใช้บริการผ่านแอปพลิเคชัน Krungthai NEXT ได้ฟรี โดยไม่เสียค่าใช้จ่ายแต่อย่างใด
ธนาคารกรุงไทยมุ่งมั่นพัฒนาโมบายแบงกิ้งและแอปพลิเคชันทางการเงิน Krungthai NEXT ที่ทําให้ใช้ชีวิตเก่งขึ้น ง่าย รวดเร็ว และปลอดภัย พร้อมตอบโจทย์ทุกการใช้งานทุกไลฟ์สไตล์อย่างครบวงจรภายในแอปเดียว เพื่อเพิ่มประสิทธิภาพการให้บริการที่หลากหลายแก่ลูกค้าทุกกลุ่มผ่านสมาร์ทโฟน สอดคล้องกับนโยบายไทยแลนด์ 4.0 และขับเคลื่อนสังคมไทยทุกภาคส่วนสู่สังคมไร้เงินสด โดยสร้างประสบการณ์ที่เหนือกว่าสามารถเปิดใช้งานด้วย Face Authentication สแกนใบหน้าและบัตรประชาชนเพื่อพิสูจน์อัตลักษณ์ตัวตน หมดกังวลเรื่องการลืม Username และ Password เปลี่ยนเบอร์โทรศัพท์มือถือ หรืออีเมลเพื่อรับรหัส OTP ด้วยตนเอง ไม่ต้องเสียเวลาเดินทางไปที่สาขา ด้วยจุดแข็งการให้บริการทั้งโอน เติม จ่าย รวมถึงการขอสินเชื่อ แจ้งเตือนรายการและตั้งรายการล่วงหน้าได้สูงสุด 24 เดือน โดยปัจจุบันแอปพลิเคชัน Krungthai NEXT เป็นแอปพลิเคชันที่ได้รับความนิยมและมีผู้ใช้งานแล้วมากกว่า 13 ล้านราย
รัฐบาลไทย-ข่าวทำเนียบรัฐบาล-กรมทางหลวงชนบทสำรวจออกแบบพัฒนาเส้นทางสาย บก.4011 จังหวัดบึงกาฬ ระยะทางกว่า 17 กิโลเมตร
วันพุธที่ 26 มกราคม 2565
กรมทางหลวงชนบทสํารวจออกแบบพัฒนาเส้นทางสาย บก.4011 จังหวัดบึงกาฬ ระยะทางกว่า 17 กิโลเมตร
สนับสนุนยุทธศาสตร์การท่องเที่ยวกลุ่มจังหวัดภาคตะวันออกเฉียงเหนือตอนบน ยกระดับมาตรฐานความสะดวกปลอดภัยในการเดินทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการสํารวจออกแบบและปรับปรุงภูมิทัศน์ พร้อมจัดทํารายงานประเมินผลกระทบสิ่งแวดล้อมถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อําเภอบึงโขงหลงและเซกา จังหวัดบึงกาฬ เพื่อพัฒนาโครงข่ายสนับสนุนยุทธศาสตร์การท่องเที่ยวภายในจังหวัดและภูมิภาค ยกระดับมาตรฐานเส้นทางการคมนาคมขนส่งให้มีความสะดวกรวดเร็วและปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาภาคตะวันออกเฉียงเหนือสู่มิติใหม่ของการเป็นศูนย์กลางเศรษฐกิจของอนุภูมิภาคลุ่มแม่น้ําโขง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ในปีงบประมาณ 2562 ทช. ได้ดําเนินโครงการสํารวจออกแบบและปรับปรุงภูมิทัศน์ถนนทางหลวงชนบทสาย บก.3009 อําเภอเมือง อําเภอเซกาและบึงโขงหลง จังหวัดบึงกาฬ ซึ่งเป็นเส้นทางเข้าสู่แหล่งท่องเที่ยวสําคัญของจังหวัดบึงกาฬ อาทิ ภูทอก น้ําตกเจ็ดสี และหาดคําสมบูรณ์ แต่เนื่องจากปัจจุบันมีปริมาณการจราจรเพิ่มมากขึ้นจากการท่องเที่ยว และการคมนาคมขนส่งผลผลิตทางการเกษตรบริเวณบึงโขงหลง จึงจําเป็นที่จะต้องพัฒนาโครงข่ายคมนาคม ในพื้นที่ดังกล่าว เพื่อรองรับการเดินทางในอนาคต ดังนั้น ทช. จึงดําเนินโครงการสํารวจออกแบบและปรับปรุงภูมิทัศน์ถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อําเภอบึงโขงหลง และเซกา จังหวัดบึงกาฬ เพื่อเชื่อมโยงโครงข่ายเส้นทางการท่องเที่ยวให้สมบูรณ์มากยิ่งขึ้น สนับสนุนการคมนาคมขนส่งของประชาชนรอบบึงโขงหลงให้มีความสะดวกปลอดภัย ตลอดจนสนับสนุนการขยายตัวด้านการค้า การลงทุน นําไปสู่การยกระดับคุณภาพชีวิตของประชาชนในพื้นที่และจังหวัดใกล้เคียง โครงการสํารวจออกแบบถนนทางหลวงชนบทสาย บก.4011 แยกทางหลวงแผ่นดินหมายเลข 2026 - บ้านต้อง อําเภอบึงโขงหลงและเซกา จังหวัดบึงกาฬ มีจุดเริ่มต้นโครงการบริเวณจุดเชื่อมกับถนนทางหลวงแผ่นดินหมายเลข 2026 และสิ้นสุดโครงการบริเวณจุดเชื่อมกับถนนทางหลวงชนบทสาย บก.3009 (ช่วง กม. ที่ 30+240) รวมระยะทาง 17.688 กิโลเมตร โดยมีพื้นที่การศึกษาครอบคลุม 4 ตําบล ในอําเภอบึงโขงหลงและอําเภอเซกา ได้แก่ ตําบลบึงโขงหลง โพธิ์หมากแข้ง บ้านต้อง และโสกก่าม อีกทั้งได้จัดทํารายงานประเมินผลกระทบสิ่งแวดล้อมในพื้นที่ถนนทางหลวงชนบท สาย บก.4011 และถนนทางหลวงชนบทสาย บก.3009 (ช่วง กม. ที่ 30+000 - 46+026) นอกจากนี้ในส่วน ของการพัฒนาเส้นทาง ได้ออกแบบถนนเป็นผิวจราจรแบบแอสฟัลท์ติกคอนกรีตขนาด 2 ช่องจราจร ช่องละ 3.50 เมตร ไหล่ทางกว้างข้างละ 0 - 2.50 เมตร ปรับปรุงทางแยก จํานวน 7 แห่ง และปรับปรุงจุดชมวิวให้มีรูปแบบสถาปัตยกรรม ที่เป็นเอกลักษณ์ของท้องถิ่น ปัจจุบันโครงการดังกล่าวดําเนินการสํารวจออกแบบแล้วเสร็จ เตรียมพร้อมจัดทําแผนการดําเนินงานเพื่อจัดตั้งงบประมาณสําหรับการก่อสร้างในลําดับต่อไป
รัฐบาลไทย-ข่าวทำเนียบรัฐบาล-รฟท. ถูกชายชุดดำขัดขวางการปฏิบัติหน้าที่ จากกรณีมีผู้บุกรุกเข้ามาใช้ที่ดินของ รฟท.
วันพฤหัสบดีที่ 28 กรกฎาคม 2565
รฟท. ถูกชายชุดดําขัดขวางการปฏิบัติหน้าที่ จากกรณีมีผู้บุกรุกเข้ามาใช้ที่ดินของ รฟท.
บริเวณริมถนนวัฒนธรรม (เทิดพระเกียรติ) โดยไม่ถูกกฎหมาย
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เมื่อวันที่ 27 กรกฎาคม 2565 เวลา 09.00 น. เจ้าหน้าที่ รฟท.โดยสํานักงานอาณาบาล ฝ่ายการช่างโยธา และตํารวจรถไฟ ได้ลงพื้นที่ติดตามการแก้ปัญหาการบุกรุกและใช้ประโยชน์จากที่ดินของ รฟท.บริเวณริมถนนวัฒนธรรม (เทิดพระเกียรติ) โดยไม่ถูกกฎหมายโดยไม่ได้รับอนุญาต บริเวณริมถนนวัฒนธรรม (เทิดพระเกียรติ) โดยได้ดําเนินการเข้าล้อมรั้วและขับไล่ผู้บุกรุกออกจากพื้นที่ เพื่อปกป้องทรัพย์สินของ รฟท.ตามนโยบายนายนิรุฒ มณีพันธ์ ผู้ว่าการรถไฟแห่งประเทศไทย ที่ให้ความสําคัญในการดูแลทรัพย์สินของรถไฟให้เกิดประโยชน์สูงสุดต่อส่วนรวม
อย่างไรก็ตาม ในการลงพื้นที่แก้ปัญหาผู้บุกรุกในวันนี้ มีกลุ่มชายชุดดํา จํานวนประมาณ 20 คนทําการขัดขวางการล้อมรั้ว และใช้วาจาขมขู่จะใช้ความรุนแรงต่อเจ้าหน้าที่ รฟท.ที่จะเข้ามาดําเนินการแก้ปัญหาการบุกรุก ซึ่งเจ้าหน้าที่ รฟท.จะดําเนินการตามขั้นตอนของกฎหมายต่อไป
ทั้งนี้ ในพื้นที่ดังกล่าวได้พบผู้บุกรุกจํานวน 2 ราย รวมพื้นที่บุกรุกทั้งหมด 4.22 ไร่ รายแรกมีการบุกรุกพื้นที่ของ รฟท.ขนาด 1,500 ตารางเมตร และอีกรายได้บุกรุกพื้นที่ขนาด 5,250 ตารางเมตร อีกทั้งยังพบพฤติกรรมนําที่ดินของ รฟท. ไปปล่อยเช่าช่วงเชิงพาณิชย์อย่างไม่ถูกต้อง โดยให้ยูทูบเบอร์ชื่อดังรายหนึ่งเปิดเป็นร้านหมูกระทะ และยังปล่อยเช่าเปิดเป็นเต็นท์รถอีก 5 เต็นท์ รวมถึงอู่ซ่อมรถอีก 1 แห่ง
ที่ผ่านมารฟท. ได้เข้าไปแก้ปัญหาโดยยึดหลักความถูกต้องและตามระเบียบขั้นตอนของกฎหมายอย่างเคร่งครัด ทั้งนี้ ได้เข้าแจ้งความดําเนินคดีที่สถานีตํารวจนครบาลห้วยขวาง กองบังคับการตํารวจนครบาล 1 พร้อมกับนําเอกสารไปติดประกาศแจ้งเตือนให้ผู้บุกรุกดําเนินการขนย้ายทรัพย์สินออกแต่ผู้บุกรุกไม่ปฏิบัติตาม และเข้าใช้พื้นที่โดยไม่ได้รับอนุญาต รวมทั้ง นําไปปล่อยเช่าช่วงต่อ ซึ่งเป็นการกระทําที่ผิดกฎหมาย จึงเป็นเหตุให้ รฟท.ต้องปกป้องทรัพย์สินขององค์กร จึงได้เข้าไปดําเนินการล้อมรั้ว และดําเนินการขับไล่ พร้อมกับถ่ายภาพและบันทึกวิดีโอไว้เป็นหลักฐาน เพื่อปกป้องทรัพย์สินของรฟท.ซึ่งเป็นทรัพย์สินของแผ่นดินให้เกิดความถูกต้อง
ท้ายนี้ รฟท. ขอย้ําว่าในการดําเนินการแก้ไขปัญหาการบุกรุกที่ดินทุกพื้นที่ รฟท.ได้มีแนวทางปฏิบัติโดยยึดหลักตามความถูกต้องของกฎหมาย ควบคู่กับหลักจริยธรรมและธรรมาภิบาล เพื่อให้เกิดความเท่าเทียม เสมอภาค ไม่มีการเลือกปฏิบัติ และสามารถดูแลพิทักษ์ทรัพย์สินของ รฟท.เพื่อให้เกิดประโยชน์สูงสุดต่อองค์กร ประชาชน และประเทศชาติ
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ำและพัฒนาระบบธรรมาภิบาลสิ่งแวดล้อม
วันพุธที่ 30 มีนาคม 2565
รองปลัดฯ วรวรรณ เป็นประธานพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อม
รองปลัดฯ วรวรรณ เป็นประธานพิธีเปิดการอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อม
รองปลัดฯ วรวรรณ เป็นประธานพิธีเปิด การอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืน
วันนี้ (29 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานพิธีเปิด การอบรมเชิงปฏิบัติการเพื่อเสริมสร้างองค์ความรู้ในการปฏิบัติงานการบริหารจัดการลุ่มน้ําและพัฒนาระบบธรรมาภิบาลสิ่งแวดล้อมอย่างยั่งยืน ให้แก่ สํานักงานอุตสาหกรรมจังหวัด ประจําปีงบประมาณ พ.ศ. 2565 โดยมี ผู้บริหาร ข้าราชการ จากอุตสาหกรรมจังหวัด ทั้ง 76 จังหวัด เข้าร่วมอบรม พร้อมด้วย วิทยากร ให้ความรู้ คุณอัญชลี ยิ่งทวีสิทธิกุล นักวิทยาศาสตร์เชี่ยวชาญ กรมโรงงานอุตสาหกรรม คุณพีรดนย์ หมั่นภักดี ผู้อํานวยการกลุ่มส่งเสริมความรับผิดชอบต่อสังคม ของผู้ประกอบการ กองพัฒนาอุตสาหกรรมเชิงนิเวศ กรมโรงงานอุตสาหกรรม และ ผศ.ดร.จุฑารัตน์ ชมพันธุ์ รองคณบดีคณะบริหารการพัฒนาสิ่งแวดล้อม สถาบันบัณฑิตพัฒนบริหารศาสตร ผ่านระบบออนไลน์ ZOOM Meeting ณ ห้องประชุม อก.2 สํานักงานปลัดกระทรวงอุตสาหกรรม
สําหรับการอบรมเชิงปฏิบัติการฯ ในครั้งนี้ เป็นกิจกรรมหนึ่งภายใต้โครงการบริหารจัดการลุ่มน้ําและพัฒนาระบบธรรมาภิบาลสิ่งแวดล้อม ซึ่งเป็นโครงการที่สนับสนุนการพัฒนา อุตสาหกรรมตามเป้าหมายการพัฒนาที่ยั่งยืน (SDGs) โดยสนับสนุนให้สถาน ประกอบการอุตสาหกรรมปฏิบัติตามหลักเกณฑ์ธรรมาภิบาลสิ่งแวดล้อม ซึ่งประกอบด้วย 7 หลักการ ได้แก่ 1) ประชาชนเข้าถึงข้อมูลข่าวสาร 2) ประชาชนมีส่วน ร่วมในการแก้ไขปัญหา 3) มีความโปร่งใส 4) มีความรับผิดชอบ 5) นิติธรรม 6) ความยุติธรรม และ 7) ความยั่งยืน โดยมีวัตถุประสงค์เพื่อให้ความรู้ เกี่ยวกับการปฏิบัติงานในการบริหารจัดการลุ่มน้ําและพัฒนาระบบธรรมมาภิบาลสิ่งแวดล้อม รวมถึงการประกอบการอุตสาหกรรมของสถานประกอบการ ที่เป็นมิตรกับสิ่งแวดล้อมให้แก่ เจ้าหน้าที่สํานักงานอุตสาหกรรมจังหวัด ทั้ง 76 จังหวัด เพื่อนําไปประยุกต์ใช้ในการปฏิบัติงานให้เกิดผลอย่างมีประสิทธิภาพ
รัฐบาลไทย-ข่าวทำเนียบรัฐบาล-บขส. เตรียมรถโดยสารรองรับการเดินทางกลับเข้ากรุงเทพฯ หลังเทศกาลสงกรานต์ 2565
วันอาทิตย์ที่ 17 เมษายน 2565
บขส. เตรียมรถโดยสารรองรับการเดินทางกลับเข้ากรุงเทพฯ หลังเทศกาลสงกรานต์ 2565
คาดวันนี้มีผู้โดยสารเดินทางมากกว่า 3 หมื่นคน
วันนี้ (17 เมษายน 2565) นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เข้าตรวจความพร้อมอํานวยความสะดวกและให้บริการประชาชนเดินทางกลับเข้ากรุงเทพฯ ณ สถานีขนส่งผู้โดยสารกรุงเทพ (จตุจักร) พร้อมกล่าวว่า บริษัท ขนส่ง จํากัด (บขส.) ได้มีการจัดแผนการเดินรถเพื่อรองรับการเดินทางกลับเข้ากรุงเทพฯ ของประชาชน โดยเมื่อวันที่ 16 เมษายน 2565 มีผู้โดยสารใช้บริการรถโดยสารเข้า-ออก กรุงเทพฯ จํานวน 58,813 คน ใช้รถโดยสาร (รถ บขส. รถร่วม รถตู้) จํานวน 5,325 เที่ยว โดยเป็นการเดินทางขาเข้ากรุงเทพฯ จํานวน 2,777 เที่ยว มีผู้โดยสารเดินทาง จํานวน 34,270 คน ส่วนการเดินทางขาออก จํานวน 2,548 เที่ยว มีผู้โดยสารเดินทาง จํานวน 24,543 คน
สําหรับวันนี้ (17 เมษายน 2565) มีการคาดการณ์จํานวนผู้โดยสารที่จะใช้บริการรถโดยสาร (รถ บขส. รถร่วม รถตู้) ในเที่ยวขาเข้ากรุงเทพฯ จึงได้จัดรถโดยสาร จํานวน 3,700 เที่ยว รองรับผู้โดยสารได้ประมาณ 38,000 คน ส่วนการเดินทางเที่ยวขาออก ได้จัดรถโดยสาร จํานวน 3,210 เที่ยว รองรับผู้โดยสารเดินทางได้ประมาณ 25,000 คน
กรรมการผู้จัดการใหญ่ บขส. กล่าวเพิ่มเติมว่า บขส. ได้ประสานขอความร่วมมือไปยังองค์การขนส่งมวลชนกรุงเทพ (ขสมก.) จัดรถโดยสารมารับผู้โดยสาร บริเวณชานชาลาขาเข้า เพื่อระบายผู้โดยสารไปยังสถานีรถไฟฟ้า BTS และเส้นทางอื่น ๆ รวมทั้งได้ประสานวิทยุ จส.100 สวพ.91 ประชาสัมพันธ์และขอความร่วมมือผู้ประกอบการรถแท็กซี่เข้ามารับผู้โดยสารบริเวณชานชาลาขาเข้า ช่วงเวลา 05.00 - 07.00 น. เพื่ออํานวยความสะดวกและลดความแออัดบริเวณชานชาลาขาเข้าสถานีขนส่งผู้โดยสารกรุงเทพ (จตุจักร)
ทั้งนี้ ยังได้เน้นย้ําในเรื่องของมาตรการความปลอดภัย โดยรถโดยสารทุกคันที่นํามาวิ่งให้บริการ ต้องตรวจเช็คสภาพให้พร้อมใช้งาน ติดตั้งระบบ GPS ควบคุมความเร็วบนรถโดยสาร ไม่เกิน 90 กิโลเมตรต่อชั่วโมง ในเส้นทางสายยาวที่มีระยะทางเกิน 400 กิโลเมตร ต้องจัดให้มีพนักงานขับรถ 2 คน มีการตรวจสารเสพติดและแอลกอฮอล์ พนักงานขับรถ ในส่วนมาตรการป้องกัน และควบคุมการแพร่ระบาดของโรคติดเชื้อไวรัส COVID-19 บขส. ได้ดําเนินการตามมาตรการ COVID Free Setting สําหรับบริการขนส่งสาธารณะ อาทิ มีการเช็คทําความสะอาดสถานีขนส่ง งดการเสิร์ฟอาหารบนรถ มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ นอกจากนี้ พนักงานประจํารถ บขส. มีการตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน รวมทั้งขอความร่วมมือ ผู้โดยสาร สวมหน้ากากอนามัยหรือหน้ากากผ้าขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
รัฐบาลไทย-ข่าวทำเนียบรัฐบาล-พม. ร่วมกับเขตประเวศ กทม. และเครือข่ายภาคเอกชน ลงพื้นที่รอบสอง ณ ชุมชนเทพรักษา กทม. ลุยฉีดพ่นน้ำยาฆ่าเชื้อโรค ลาซารัส ป้องกันการแพร่ระบาดของโรคโควิด-19
วันอังคารที่ 22 มิถุนายน 2564
พม. ร่วมกับเขตประเวศ กทม. และเครือข่ายภาคเอกชน ลงพื้นที่รอบสอง ณ ชุมชนเทพรักษา กทม. ลุยฉีดพ่นน้ํายาฆ่าเชื้อโรค ลาซารัส ป้องกันการแพร่ระบาดของโรคโควิด-19
พม. ร่วมกับเขตประเวศ กทม. และเครือข่ายภาคเอกชน ลงพื้นที่รอบสอง ณ ชุมชนเทพรักษา กทม. ลุยฉีดพ่นน้ํายาฆ่าเชื้อโรค ลาซารัส ป้องกันการแพร่ระบาดของโรคโควิด-19
เมื่อวันที่ 19 มิ.ย. 64เวลา 09.00 น.นางสาววิจิตา รชตะนันทิกุล ที่ปรึกษาวิชาการพัฒนาสังคม กระทรวงการพัฒนาสังคมและความมั่นคงของมนุษย์เปิดเผยว่า กระทรวงการพัฒนาสังคมและความมั่นคงของมนุษย์ (พม.) ร่วมกับเครือข่ายภาคเอกชน โครงการมูลนิธิสงเคราะห์​ชาวไทย และ 3 หน่วยงานองค์กรใหญ่คริสเตียน​​ในประเทศ​ไทย จัดทําโครงการ "รอดด้วยรัก" เพื่อช่วยเหลือและบรรเทาทุกข์ประชาชนที่ได้รับผลกระทบจากการแพร่ระบาดของโรคโควิด-19ซึ่งในวันนี้ ตน พร้อมด้วย นางพนิดา แก้วมาก ผู้ช่วยผู้อํานวยการเขตประเวศ และเครือข่ายภาคเอกชน ร่วมบูรณาการลงพื้นที่ ณ ชุมชนเทพรักษา ซอยอ่อนนุช 84 เขตประเวศ กทม. โดยทีมฉีดพ่นน้ํายาฆ่าเชื้อโรคในชุมชน จํานวน 150 หลังคาเรือน เพื่อเป็นการป้องกันการแพร่ระบาดของโรคโควิด-19 ภายใต้โครงการ "Hope for Homeบ้านนี้มีความหวัง" ซึ่งกระทรวง พม. ร่วมกับผลิตภัณฑ์น้ํายาฆ่าเชื้อโรค "ลาซารัส" และเครือข่ายเพื่อสังคม รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์ พร้อมทั้งมีการมอบถุงยังชีพ อาหาร และหน้ากากอนามัยให้กับชาวชุมชน
นางสาววิจิตากล่าวต่อไปว่า โครงการ "Hope for Homeบ้านนี้มีความหวัง" เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและประชาชนในชุมชนต่างๆ ทั้งใน กทม. และต่างจังหวัดทั่วประเทศ โดยเฉพาะกลุ่มเปราะบางที่มีความเสี่ยงสูงในการประสบปัญหาความเดือดร้อนและความยากลําบากจากผลกระทบของโรคโควิด-19 ระลอกใหม่ ซึ่งมีทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส ซึ่งการลงพื้นที่ในวันนี้ ณ ชุมชนเทพรักษา นับเป็นครั้งที่สอง หลังจากการลงพื้นที่ครั้งแรก เมื่อวันที่ 12 มิ.ย. ที่ผ่านมา เพื่อฉีดพ่นน้ํายาฆ่าเชื้อโรค"ลาซารัส" ที่มีคุณสมบัติไม่ติดไฟและไม่เป็นอันตรายต่อผู้อยู่อาศัย เพิ่มอีก จํานวน 150 หลังคาเรือน เพื่อให้ครอบคลุมทุกบ้านในชุมชน และหลังจากนี้ มีกําหนดการลงพื้นที่ในวันที่ 26 มิ.ย. 64 ณ ชุมชนสามัคคีธรรม​รวมถึงชุมชนอื่นๆ ที่ประสานขอความช่วยเหลือ โดยกระทรวง พม. จะเป็นหน่วยงานที่เชื่อมระหว่างชุมชนกับทีมอาสา เพื่อเข้าฉีดพ่นน้ํายาฆ่าเชื้อโรคให้กับชุมชนที่ได้รับผลกระทบต่อไป
นางสาววิจิตากล่าวเพิ่มเติมว่า หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่าน อพม. ในพื้นที่
รัฐบาลไทย-ข่าวทำเนียบรัฐบาล-กรมบัญชีกลางซ้อมความเข้าใจการเตรียมการจัดซื้อจัดจ้างในช่วงการพิจารณา พ.ร.บ.งบประมาณปี 65
วันพฤหัสบดีที่ 1 กรกฎาคม 2564
กรมบัญชีกลางซ้อมความเข้าใจการเตรียมการจัดซื้อจัดจ้างในช่วงการพิจารณา พ.ร.บ.งบประมาณปี 65
ขณะนี้ร่าง พ.ร.บ.งบประมาณรายจ่ายประจําปีงบประมาณ พ.ศ.2565 อยู่ระหว่างการพิจารณาของรัฐสภา ดังนั้น เพื่อให้หน่วยงานของรัฐสามารถดําเนินการจัดซื้อจัดจ้างเป็นไปด้วยความรวดเร็ว สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2565
นายประภาศ คงเอียด อธิบดีกรมบัญชีกลาง เปิดเผยว่า ขณะนี้ร่างพระราชบัญญัติงบประมาณรายจ่ายประจําปีงบประมาณ พ.ศ. 2565 อยู่ระหว่างการพิจารณาของรัฐสภา ดังนั้น เพื่อให้หน่วยงานของรัฐสามารถดําเนินการจัดซื้อจัดจ้างเป็นไปด้วยความรวดเร็ว สามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2565 (30 ก.ย. 2565) สอดคล้องกับนโยบายเร่งรัดการเบิกจ่ายเงินของรัฐบาล จึงขอให้หน่วยงานของรัฐปฏิบัติตามแนวทาง ดังนี้
1. กรณีหน่วยงานของรัฐมีความประสงค์จะเตรียมการจัดซื้อจัดจ้าง โดยมิได้ใช้จ่ายจากเงินงบประมาณตามพระราชบัญญัติงบประมาณรายจ่ายประจําปี ตามหนังสือคณะกรรมการวินิจฉัยปัญหาการจัดซื้อจัดจ้าง และการบริหารพัสดุ ด่วนที่สุด ที่ กค (กวจ) 0405.2/ว 414 ลงวันที่ 17 กันยายน 2561 ถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 11 หมายความถึง เมื่อหน่วยงานของรัฐ ได้รับความเห็นชอบวงเงินงบประมาณจากหน่วยงานที่เกี่ยวข้องหรือผู้มีอํานาจในการพิจารณางบประมาณของหน่วยงานของรัฐนั้น ๆ แล้ว
2. การเตรียมการจัดซื้อจัดจ้างตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 จะถือว่าทราบวงเงินงบประมาณการจัดซื้อจัดจ้าง เมื่อคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปี พ.ศ... ได้พิจารณาร่างพระราชบัญญัติงบประมาณรายจ่ายฯ รายหน่วยงานของรัฐ และมีมติเป็นที่สิ้นสุดแล้วก่อนเสนอสภาผู้แทนราษฎรพิจารณาในวาระที่ 2 ถือว่าหน่วยงานของรัฐนั้น ได้รับทราบวงเงินงบประมาณที่จะใช้ในการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 ข้อ 11 รายละเอียดตามหนังสือกรมบัญชีกลาง ด่วนที่สุด ที่ กค 0405.4/ว 381 ลงวันที่ 23 มิถุนายน 2564
“จากแนวทางปฏิบัติทั้ง 2 กรณี จะถือว่าหน่วยงานของรัฐได้รับความเห็นชอบวงเงินงบประมาณที่จะใช้ในการจัดซื้อจัดจ้าง ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 11 แล้ว ให้หน่วยงานจัดทําแผนการจัดซื้อจัดจ้างประจําปีทั้งปี และให้รีบดําเนินการจัดซื้อจัดจ้างเพื่อให้พร้อม
ที่จะทําสัญญาหรือข้อตกลงได้ทันที เมื่อ พ.ร.บ. งบประมาณรายจ่ายประจําปีงบประมาณ พ.ศ. 2565 มีผลบังคับใช้ และได้รับจัดสรรงบประมาณจากสํานักงบประมาณแล้ว เพื่อให้สามารถเบิกจ่ายเงินงบประมาณได้โดยเร็ว” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-เพิ่มค่าตอบแทน อสม.-อสส. เดือนละ 500 บาท นาน 6 เดือน
วันอังคารที่ 15 กุมภาพันธ์ 2565
เพิ่มค่าตอบแทน อสม.-อสส. เดือนละ 500 บาท นาน 6 เดือน
วันพุธที่ 9 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยอาสาสมัครสาธารณสุขประจําหมู่บ้าน หรือ อสม. และ อาสาสมัครสาธารณสุข กทม. หรือ อสส. ซึ่งเป็นกําลังสําคัญในการป้องกันการแพร่ระบาดและสร้างการตระหนักรู้เกี่ยวกับโรคโควิด-19 ภายในชุมชน โดยอนุมัติงบประมาณ 3,150 ล้านบาท เพื่อเป็นค่าตอบแทน เยียวยา ชดเชย และเสี่ยงภัย ให้แก่ชาว อสม. และ อสส. รวมกว่า 1 ล้านคน ในอัตราคนละ 500 บาท/เดือน เป็นเวลา 6 เดือน คือ ตั้งแต่เดือน ต.ค.2564 – มี.ค.2565 เพิ่มเติมจากที่เดิมได้รับอยู่แล้วคนละ 1,000 บาท โดยที่ผ่านมา อสม. และ อสส. ช่วยสนับสนุนการทํางานของทีมแพทย์และสาธารณสุข เช่น เฝ้าระวังคัดกรองกลุ่มเสี่ยง สร้างความเข้าใจเกี่ยวกับโรคและวัคซีน แนะนําการตรวจ ATK และส่งต่อกลุ่มเสี่ยงที่มีอาการแก่เจ้าหน้าที่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. เริ่มโอนเงินลดต้นทุนและเพิ่มประสิทธิภาพข้าวไร่ละ 1,000 บาท ไม่เกิน 20 ไร่ ให้เกษตรกร 13-17 ธันวาคม 64 นี้
วันอาทิตย์ที่ 12 ธันวาคม 2564
ธ.ก.ส. เริ่มโอนเงินลดต้นทุนและเพิ่มประสิทธิภาพข้าวไร่ละ 1,000 บาท ไม่เกิน 20 ไร่ ให้เกษตรกร 13-17 ธันวาคม 64 นี้
ธ.ก.ส.พร้อมโอนเงิน ลดต้นทุนการผลิตและเพิ่มประสิทธิภาพการผลิตข้าว ไร่ละ 1,000 บาท ครัวเรือนละ ไม่เกิน 20 ไร่  จํานวน 20,000 บาท ตั้งแต่ 13-17 ธันวาคม 64 นี้ โดยมีเกษตรกรได้รับประโยชน์กว่า 4.45 ล้านครัวเรือน วงเงินกว่า 53,000 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้รับมอบหมายให้ดําเนินการมาตการช่วยเหลือชาวนา ซึ่งได้รับการอนุมัติวงเงินงบประมาณเพิ่มเติมจากคณะรัฐมนตรี เมื่อวันที่ 30 พฤศจิกายน 2564 และคณะกรรมการ ธ.ก.ส. ได้เห็นชอบกรอบการดําเนินงาน เมื่อวันที่ 3 ธันวาคม 2564 ซึ่งในส่วนของ โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 เป็นอีกหนึ่งมาตรการ ที่จะเข้าไปช่วยเหลือและบรรเทาความเดือดร้อนของเกษตรกรจากภาระต้นทุนการผลิตที่สูงขึ้น รวมถึงเป็นการจูงใจให้เกษตรกรดูแลรักษาข้าวให้มีคุณภาพดี เพื่อที่จะมีโอกาสขายข้าวในราคาที่สูงและมีรายได้มากขึ้น โดยรัฐบาลสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2564/65 รอบที่ 1 กับกรมส่งเสริมการเกษตร กระทรวงเกษตรและสหกรณ์ ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาทต่อครัวเรือน วงเงินงบประมาณจํานวน 53,871.84 ล้านบาท เป้าหมายเกษตรกรจํานวน 4.69 ล้านครัวเรือน โดยจะเริ่มโอนเงินเข้าบัญชีเกษตรกรโดยตรง ระหว่างวันที่ 13 – 17 ธันวาคม 2564 ทั้งนี้ สําหรับภาคตะวันออกเฉียงเหนือและภาคเหนือ ซึ่งเป็นกลุ่มใหญ่จะเริ่มโอนในวันที่ 14 - 17 ธันวาคม 2564 โดยมีเกษตรกรได้รับเงินจํานวน 4,452,805 ครัวเรือน เป็นเงิน 51,988 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 3 ธันวาคม 2564 เวลา 08.30 น. สามารถสัญจรผ่านได้ 4 สายทาง ไม่สามารถผ่านได้ 9 สายทาง
วันศุกร์ที่ 3 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 3 ธันวาคม 2564 เวลา 08.30 น. สามารถสัญจรผ่านได้ 4 สายทาง ไม่สามารถผ่านได้ 9 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 3 ธันวาคม 2564 เวลา 08.30 น. สามารถสัญจรผ่านได้ 4 สายทาง ไม่สามารถผ่านได้ 9 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 3 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 5 จังหวัด ได้แก่ สุราษฎร์ธานี นครศรีธรรมราช พัทลุง ตรัง และชุมพร รวม 13 สายทาง สามารถสัญจรผ่านได้ 4 สายทาง และไม่สามารถผ่านได้ 9 สายทาง แบ่งเป็น น้ําท่วมสูง 8 สายทาง (8 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+000 - 5+100 และช่วง กม. ที่ 5+400 - 5+450)
3. สายทาง ชพ.2016 แยก ทล.41 (กม. ที่ 52+600) - บ้านหนองไม้แก่น อําเภอทุ่งตะโก จังหวัดชุมพร น้ําท่วมสูง 40 เซนติเมตร (ช่วง กม. ที่ 3+500 - 4+600)
4. สายทาง ชพ.2032 แยก ทล.41 (กม. ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 40 - 50 เซนติเมตร (ช่วง กม. ที่ 0+000 - 1+250 และช่วง กม. ที่ 2+500 - 6+500)
5. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อําเภอทุ่งตะโก จังหวัดชุมพร น้ําท่วมสูง 40 เซนติเมตร (ช่วง กม. ที่ 2+500 - 3+000)
6. สายทาง พท.1002 แยก ทล.4 (กม. ที่ 1178+082) - บ้านคู อําเภอเมือง และกงหรา จังหวัดพัทลุง น้ําท่วมสูง 60 เซนติเมตร (ช่วง กม. ที่ 2+200 - 6+700)
7. สายทาง พท.1021 แยก ทล.4 (กม. ที่ 1157+700) - บ้านทุ่งนาชี อําเภอเมือง ศรีนครินทร์ และกงหรา จังหวัดพัทลุง น้ําท่วมสูง 50 เซนติเมตร (ช่วง กม. ที่ 14+800 - 15+600)
8. สายทาง นศ.3109 แยก ทล.403 - บ้านเทวบุรี อําเภอพรหมเมือง จังหวัดนครศรีธรรมราช
น้ําท่วมสูง 40 เซนติเมตร (ช่วง กม. ที่ 6+000 - 6+371)
9. สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 50 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเพื่อแจ้งให้ประชาชนใช้ความระมัดระวังในการขับขี่เป็นที่เรียบร้อยแล้ว พร้อมทั้งได้จัดเจ้าหน้าที่ ติดตามสถานการณ์อุทกภัยอย่างใกล้ชิด เตรียมลงพื้นที่ฟื้นฟูเส้นทางทันทีหลังระดับน้ําลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการทรัพยากรน้ำแห่งชาติ (กนช.) ครั้งที่ 2/2564
วันจันทร์ที่ 28 มิถุนายน 2564
ทส. ร่วมประชุมคณะกรรมการทรัพยากรน้ําแห่งชาติ (กนช.) ครั้งที่ 2/2564
ทส. ร่วมประชุมคณะกรรมการทรัพยากรน้ําแห่งชาติ (กนช.) ครั้งที่ 2/2564
ทส. ร่วมประชุมคณะกรรมการทรัพยากรน้ําแห่งชาติ (กนช.) ครั้งที่ 2/2564
วันนี้ (28 มิถุนายน 2564) เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะกรรมการทรัพยากรน้ําแห่งชาติ (กนช.) ครั้งที่ 2/2564 โดยมี พลเอก ประวิตร
วงษ์สุวรรณ รองนายกรัฐมนตรี ในฐานะประธานกรรมการ เป็นประธานการประชุมฯ ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล และผ่านระบบ VDO Conference ไปยังผู้แทนหน่วยงานที่เกี่ยวข้อง
โดยโอกาสนี้ พลเอก ประวิตร วงษ์สุวรรณ รองนายกรัฐมนตรี ได้กําชับให้ทุกหน่วยงานเร่งดําเนินการตาม 10 มาตรการรับมือฝน ปี 2564 อย่างเคร่งครัด และเร่งสื่อสารไปยังประชาชนเพื่อสร้างการรับรู้ในวงกว้าง ให้ประชาชนสามารถเตรียมตัวรับมือต่อสถานการณ์ที่อาจเกิดขึ้นได้ นอกจากนี้ ยังขอให้ทุกหน่วยงานเตรียมแผนป้องกันที่อาจเกิดจากภาวะฝนทิ้งช่วงในเดือนกรกฎาคมนี้ด้วย
ทั้งนี้ ในที่ประชุมได้มีการพิจารณาถึง ความก้าวหน้าของการดําเนินงานตาม 10 มาตรการดังกล่าว การคาดการณ์พื้นที่เสี่ยงภัยแล้งเนื่องจากฝนน้อย การเตรียมจัดหาแหล่งน้ําสํารองและการเก็บกักน้ําไว้ให้ได้มากที่สุด รวมถึงยังได้ให้ความเห็นชอบ (ร่าง)กฎกระทรวง ฉบับที่ .. (พ.ศ. ....) ออกตามความใน พ.ร.บ.ทรัพยากรน้ํา พ.ศ. 2561 แก้ไขเพิ่มเติมกฎกระทรวง การได้มาซึ่งกรรมการลุ่มน้ํา เห็นชอบและเร่งรัดให้หน่วยงานรัฐและองค์กรปกครองส่วนท้องถิ่น จัดทําแผนปฏิบัติการด้านทรัพยากรน้ํา ประจําปี 2566 และแผนปฏิบัติการด้านทรัพยากรน้ํา 5 ปี (พ.ศ. 2566 - 2570) ผ่านระบบ Thai Water Plan (TWP) เพื่อการเสนอขอรับงบประมาณตั้งแต่ปีงบประมาณ พ.ศ. 2566 เป็นต้นไป
รวมถึงรับทราบความก้าวหน้าการจัดทําทะเบียนแหล่งน้ํา ตามขนาดความจุของแหล่งน้ํา และตามประเภทของแหล่งน้ําและทางน้ํา พร้องเร่งรัดให้ทุกหน่วยงานดําเนินการลงทะเบียนแหล่งน้ําผ่านระบบ Thai Water Resources เพื่อใช้เป็นฐานข้อมูลการพิจารณาแผนงาน/โครงการ และงบประมาณ เพื่อลดความซ้ําซ้อนของแผนงาน/โครงการในแหล่งน้ําเดียวกันต่อไป
รัฐบาลไทย-ข่าวทำเนียบรัฐบาล-การท่าเรือแห่งประเทศไทย แจงผลการดำเนินงานไตรมาสแรก
วันศุกร์ที่ 11 กุมภาพันธ์ 2565
การท่าเรือแห่งประเทศไทย แจงผลการดําเนินงานไตรมาสแรก
ปีงบประมาณ 2565
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย เปิดเผยถึงผลการดําเนินงานให้บริการเรือ สินค้า และตู้สินค้าผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ไตรมาสแรก ประจําปีงบประมาณ 2565 (ตุลาคม 2564 – ธันวาคม 2564) โดยเปรียบเทียบกับช่วงเดียวกันของปีก่อน สรุปดังนี้
ทกท. เรือเทียบท่า 1,092 เที่ยว เพิ่มขึ้น 15.19% สินค้าผ่านท่า 4.521 ล้านตัน ลดลง 13.97% ตู้สินค้าผ่านท่า 0.309 ล้าน ที.อี.ยู. ลดลง 14.90%
ทลฉ. เรือเทียบท่า 2,629 เที่ยว เพิ่มขึ้น 12.25% สินค้าผ่านท่า 10.084 ล้านตัน เพิ่มขึ้น 11.31% ตู้สินค้าผ่านท่า 2.134 ล้าน ที.อี.ยู. เพิ่มขึ้น 9.65%
ทชส. เรือเทียบท่า 431 เที่ยว ลดลง 19.59% สินค้าผ่านท่า 21,432 ตัน เพิ่มขึ้น 2.39% ตู้สินค้าผ่านท่า 872 ตู้ ลดลง 26.38%
ทชข. ไม่มีเรือเทียบท่าและไม่มีสินค้าผ่านท่า เนื่องจากการปิดท่าเรือกวนเหล่ย สาธารณรัฐประชาชนจีน ทําให้ปริมาณสินค้าจากสาธารณรัฐประชาชนจีนผ่านแม่น้ําโขงลดลงอย่างมาก
ทรน. เรือเทียบท่า 59 เที่ยว เพิ่มขึ้น 68.57% สินค้าผ่านท่า 32,974 ตัน เพิ่มขึ้น 127.64% ตู้สินค้า ผ่านท่า 1,010 ตู้ เพิ่มขึ้น 135.98%
ผลการดําเนินงานของการท่าเรือแห่งประเทศไทย (กทท.) ในรอบ 3 เดือน (ตุลาคม 2564 - ธันวาคม 2564) มีเรือเทียบท่าที่ ทกท. และ ทลฉ. รวม 3,721 เที่ยว เพิ่มขึ้น 13.10% สินค้าผ่านท่า 14.605 ล้านตัน เพิ่มขึ้น 2.02% และตู้สินค้าผ่านท่า 2.444 ล้าน ที.อี.ยู. เพิ่มขึ้น 5.78% คิดเป็นรายได้สุทธิ 3,857 ล้านบาท เพิ่มขึ้น 2.75% เมื่อเทียบกับปีก่อนหน้า
ทั้งนี้ คาดการณ์ว่าแนวโน้มเศรษฐกิจไทยในปี 2565 ยังคงส่งสัญญาณที่ดี โดยจะขยายตัวเฉลี่ย 4% ต่อปี ขณะที่การส่งออกสินค้าคาดว่าจะขยายตัวเฉลี่ยที่ 4% ต่อปี ตามอุปสงค์โลกที่ฟื้นตัวอย่างต่อเนื่อง สะท้อนการเติบโตของตู้สินค้าส่งออกที่สูงขึ้น โดยมีปัจจัยสนับสนุนที่สําคัญจากมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) จากทุกประเทศทั่วโลก รวมทั้งมีการจ้างงานที่ดีขึ้น และการผ่อนคลายมาตรการล็อกดาวน์ในสหภาพยุโรป ส่งผลให้ภาคการบริการฟื้นตัว ผลักดันให้เศรษฐกิจยุโรปเติบโตเร็วขึ้น อีกทั้งภาคการผลิตทั่วโลกยังคงขยายตัวดีอย่างต่อเนื่อง
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนดาวน์โหลดใช้แอปพลิเคชัน “ทางรัฐ” ช่องทางรวมบริการภาครัฐ ทั้งเช็คสวัสดิการ ประกันสังคม เครดิตบูโร ค่าน้ำ ค่าไฟ ตรวจสอบใบสั่งจราจร ครบจบในแอปเดียว
วันเสาร์ที่ 13 สิงหาคม 2565
รัฐบาลเชิญชวนประชาชนดาวน์โหลดใช้แอปพลิเคชัน “ทางรัฐ”  ช่องทางรวมบริการภาครัฐ ทั้งเช็คสวัสดิการ ประกันสังคม  เครดิตบูโร ค่าน้ํา ค่าไฟ ตรวจสอบใบสั่งจราจร ครบจบในแอปเดียว
รัฐบาลเชิญชวนประชาชนดาวน์โหลดใช้แอปพลิเคชัน “ทางรัฐ”  ช่องทางรวมบริการภาครัฐ ทั้งเช็คสวัสดิการ ประกันสังคม  เครดิตบูโร ค่าน้ํา ค่าไฟ ตรวจสอบใบสั่งจราจร ครบจบในแอปเดียว
วันที่ 13 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ขับเคลื่อนนโยบายรัฐบาลดิจิทัลอย่างต่อเนื่อง เมื่อไม่นานมานี้ได้เปิดตัวแอปพลิเคชัน “ทางรัฐ” ซึ่งเป็นแพลตฟอร์มกลางที่รวบรวมช่องการทางการให้บริการของภาครัฐที่สําคัญไว้เป็นแหล่งเดียว เพื่ออํานวยความสะดวกให้กับประชาชน
รัฐบาลขอเชิญชวนประชาชนดาวน์โหลดและใช้บริการแอปพลิเคชันทางรัฐ เพื่อเข้าถึงบริการของหน่วยงานต่างๆ อย่างสะดวกสบาย กว่า 65 บริการ โดยสามารถดาวน์โหลดได้จากทั้ง App Store สําหรับผู้ใช้เครื่องมือสื่อสารระบบ iOS และ Google Play สําหรับผู้ใช้ระบบ Android
น.ส.ไตรศุลี กล่าวว่า แอปพลิเคชันทางรัฐ ให้บริการทั้งการค้นหาข้อมูลและรับบริการภาครัฐ การยื่นคําขอ จองคิว ตรวจสอบสิทธิต่างๆ เช่น การตรวจสอบสิทธิที่เกี่ยวกับข้อมูลส่วนบุคคล อย่างการเช็คข้อมูลเครดิตบูโร เช็คสิทธิเลือกตั้ง การแจ้งเหตุไม่ไปเลือกตั้ง ข้อมูลใบขับขี่ บัตรประจําตัวคนพิการ สิทธิประโยชน์ อสม. ส่วนบริการด้านการศึกษา สามารถขอหนังสือรับรองผล O-Net ได้
ตรวจสอบสิทธิประโยชน์หรือสวัสดิการ อาทิ เงินอุดหนุนเด็ก ตรวจสอบข้อมูลเงินอุดหนุน/เงินสงเคราะห์ของกระทรวงพัฒนาสังคมและความมั่นคงของมนุษย์ การแจ้งเหตุด่วน เหตุร้ายหรือปัญหาสังคม ข้อมูลกองทุนบําเหน็จบํานาญข้าราชการ (กบข.) กองทุนการออมแห่งชาติ (กอช.) การกู้ยืมเงินเพื่อคนพิการ การตรวจสอบสิทธิประกันสังคม สิทธิหลักประกันสุขภาพ
นอกจากนี้ ยังมีบริการข้อมูลตรวจสอบใบสั่งจราจร ข้อมูลทะเบียนรถ การจองคิวอบรมใบขับขี่ บริการตรวจสอบและชําระเงินค่าน้ํา ค่าไฟฟ้า ตรวจสอบข้อมูลที่ดิน แจ้งเอกสารหาย ตรวจสอบบุคคลล้มละลาย ตลอดจนบริการยุติธรรมใส่ใจ อาทิ การขอรับเงินช่วยเหลือของผู้เสียหายและจําเลยในคดีอาญา การวางเงินประกันขอปล่อยตัวชั่วคราว การขอเงินเยียวยากรณีถูกละเมิดสิทธิมนุษยชน เป็นต้น
น.ส.ไตรศุลี กล่าวว่า แอปพลิเคชันทางรัฐ ได้รับการพัฒนาโดยสํานักงานพัฒนารัฐบาลดิจิทัล (องค์การมหาชน) โดยเป็นการพัฒนาภายใต้ แผนแม่บทพอร์ทัลกลางเพื่อประชาชนระยะ 3 ปี ซึ่งเป็นส่วนหนึ่งของยุทธศาสตร์ชาติ 20 ปี เรื่องการบริการประชาชนและประสิทธิภาพภาครัฐ (พ.ศ.2561 – 2580) ในด้านการพัฒนาการให้บริการภาครัฐผ่านการนําเทคโนโลยีดิจิทัลมาประยุกต์ใช้ตั้งแต่ต้นจนจบกระบวนการ
แผนแม่บทพอร์ทัลกลางฯ ดําเนินการระหว่างปี 2564-2566 ซึ่งขณะนี้อยู่ใน ระยะที่ 2 หรือ ระยะเติมเต็ม ที่ให้บริการขยายขอบเขตครอบคลุมบริการยอดนิยมมากกว่า 60 บริการ ส่วนระยะที่3 ระยะต่อยอด ในปีงบประมาณ 2566 จะครอบคลุมงานบริการเฉพาะทาง อาทิ การเงินและภาษี การเดินทาง ความมั่นคงปลอดภัย ที่อยู่อาศัยและที่ดิน การทํางาน การเกษตร การศึกษา สิทธิพลเมือง ทะเบียนราษฎร สิ่งแวดล้อม สิทธิและสวัสดิการขั้นพื้นฐาน เช่น การแจ้งเกิด ข้อมูลทางด่วนแก้หนี้ การขอเงินทุนกู้ยืมเพื่อบรรเทาความเดือดร้อนด้านการเกษตร การหางานสําหรับคนพิการ การจองเลขทะเบียนรถยนต์ และการขอความช่วยเหลือคนไทยในต่างแดน เป็นต้น
รัฐบาลไทย-ข่าวทำเนียบรัฐบาล-โฆษกรัฐบาลขอบคุณสภาฯ โหวตไว้วางใจนายกฯ-รมต. แจงน้อมรับทุกความเห็นและข้อเสนอแนะ เพื่อปรับปรุงการบริหารประเทศ
วันเสาร์ที่ 23 กรกฎาคม 2565
โฆษกรัฐบาลขอบคุณสภาฯ โหวตไว้วางใจนายกฯ-รมต. แจงน้อมรับทุกความเห็นและข้อเสนอแนะ เพื่อปรับปรุงการบริหารประเทศ
โฆษกรัฐบาลขอบคุณสภาฯ โหวตไว้วางใจนายกฯ-รมต. แจงน้อมรับทุกความเห็นและข้อเสนอแนะ เพื่อปรับปรุงการบริหารประเทศ ให้บรรลุผลสําเร็จตามนโยบายที่รัฐบาลกําหนดไว้อย่างมีประสิทธิภาพ
วันนี้ 23 ก.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวภายหลังที่ประชุมสภาผู้แทนราษฎรลงมติไว้วางใจนายกฯ และรัฐมนตรีว่า ขอขอบคุณประธานสภาฯ และส.ส.ทุกท่านที่ให้ความไว้วางใจท่านนายกฯ และรัฐมนตรีที่ถูกอภิปราย นอกจากนี้ ยังถือเป็นโอกาสที่ดีที่รัฐบาลได้มีโอกาสชี้แจงและอธิบายหลายประเด็นต่อที่ประชุมสภาฯ ทั้งนี้ รัฐบาลจะนําทุกความคิดเห็น รวมถึงข้อเสนอแนะต่างๆ และข้อกังวลตลอดระยะเวลาการอภิปรายที่ผ่านมา ซึ่งที่ประชุมสภาฯ ได้แสดงความห่วงใยไว้ ไปพิจารณาปรับปรุงการดําเนินงานเพื่อให้ประชาชนได้รับประโยชน์จากการบริหารประเทศให้มากที่สุด อย่างไรก็ตาม ขอให้ทุกฝ่ายมั่นใจว่า รัฐบาลจะบริหารประเทศด้วยความซื่อสัตย์สุจริต และเด็ดขาดกับการทุจริตคอรัปชั่น เพื่อให้บรรลุผลสําเร็จตามนโยบายที่รัฐบาลได้กําหนดไว้อย่างมีประสิทธิภาพ โดยมีเป้าหมายหลักเพื่อให้ประเทศมีความมั่นคง มั่งคั่ง และยั่งยืน สามารถขับเคลื่อนประเทศให้ก้าวพ้นวิกฤตต่างๆ รวมทั้งฟื้นฟูเศรษฐกิจของประเทศให้กลับคืนมาโดยเร็ว
"แม้ว่าการอภิปรายในหลายวันที่ผ่านมา บางประเด็นฝ่ายค้านยังมีการใช้ข้อมูลที่ไม่ถูกต้องอยู่บ้าง แต่รัฐบาลก็ได้ใช้โอกาสนี้ชี้แจงทําคงามเข้าใจอย่างชัดเจนไปหมดแล้ว ดังนั้น เมื่อเสร็จสิ้นการอภิปรายไม่ไว้วางใจแล้ว จากนี้ไปก็ขอให้ฝ่ายค้านมาร่วมกันทํางานเพื่อประชาชนและประเทศชาติ ขณะที่ในส่วนของพรรคร่วมรัฐบาลนั้น มั่นใจว่ามีความเข้มแข็งในการทํางานร่วมกันต่อไป เพื่อฟันฝ่าอุปสรรคต่างๆ ไปให้ได้ เพราะยังมีอีกหลายปัญหาที่ประชาชนยังคงรอให้รัฐบาลเข้าไปช่วยแก้ไขอยู่" นายธนกร กล่าว
//////
รัฐบาลไทย-ข่าวทำเนียบรัฐบาล-เฝ้าระวังเด็กนักเรียนติดโควิด ย้ำมาตรการป้องกันทั้งในบ้านและโรงเรียนสกัดการแพร่เชื้อในสถานศึกษา
วันอังคารที่ 28 มิถุนายน 2565
เฝ้าระวังเด็กนักเรียนติดโควิด ย้ํามาตรการป้องกันทั้งในบ้านและโรงเรียนสกัดการแพร่เชื้อในสถานศึกษา
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงเด็กนักเรียนมีโอกาสได้รับ/แพร่เชื้อโควิด-19 โดยเฉพาะเด็กเล็กที่ยังไม่ได้รับการฉีดวัคซีน
.
จึงสั่งการให้กระทรวงศึกษาธิการกําชับสถานศึกษาทั่วประเทศเฝ้าระวังการแพร่ระบาดโควิด-19 ในโรงเรียน หลังการเปิดภาคเรียน 1/65 มาได้กว่าหนึ่งเดือน พบผู้ป่วยเด็กเพิ่มขึ้น และกระจายตัวไปสู่ครอบครัว หลังจากมีการรายงานว่า เด็กประมาณครึ่งหนึ่งพบหลักฐานการติดเชื้อแบบไม่แสดงอาการ จึงขอให้สถานศึกษาหมั่นทําความสะอาดโรงเรียนสม่ําเสมอ เพื่อลดความเสี่ยงในการแพร่กระจายเชื้อ
.
พร้อมฝากถึงผู้ปกครองสังเกตอาการ ตรวจคัดกรองบุตรหลานก่อนพามาโรงเรียน และปฏิบัติตามมาตรการด้านสาธารณสุข Universal Prevention เพื่อความไม่ประมาทและลดความเสี่ยงการรับ/แพร่เชื้อโควิด-19 ในโรงเรียนด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตเสริมเหล็กข้ามแม่น้ำน่าน จังหวัดพิษณุโลก เชื่อมสองตำบล ร่นระยะทาง 12 กิโลเมตร ยกระดับคุณภาพชีวิตให้ประชาชนสามารถสัญจรได้อย่างสะดวกรวดเร็วปลอดภัย ตาม
วันพุธที่ 5 มกราคม 2565
กรมทางหลวงชนบท สร้างสะพานคอนกรีตเสริมเหล็กข้ามแม่น้ําน่าน จังหวัดพิษณุโลก เชื่อมสองตําบล ร่นระยะทาง 12 กิโลเมตร ยกระดับคุณภาพชีวิตให้ประชาชนสามารถสัญจรได้อย่างสะดวกรวดเร็วปลอดภัย ตาม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานคอนกรีตเสริมเหล็กข้ามแม่น้ําน่าน อําเภอเมือง จังหวัดพิษณุโลก เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อําเภอ ตําบล และหมู่บ้าน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานคอนกรีตเสริมเหล็กข้ามแม่น้ําน่าน อําเภอเมือง จังหวัดพิษณุโลก เพื่อยกระดับคุณภาพชีวิตให้ประชาชนในพื้นที่ ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อําเภอ ตําบล และหมู่บ้านได้อย่างทั่วถึงและมีประสิทธิภาพ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า แต่เดิมประชาชนที่ต้องการเดินทางจากตําบลงิ้วงามไปยังตําบลวังน้ําคู้ อําเภอเมือง ต้องเดินทางอ้อมเป็นระยะทางประมาณ 12 กิโลเมตร ส่งผลให้ประชาชนไม่ได้รับความสะดวกในการเดินทาง ทช. จึงได้ดําเนินการก่อสร้างสะพานคอนกรีตเสริมเหล็กข้ามแม่น้ําน่าน ตําบลงิ้วงาม และวังน้ําคู้ อําเภอเมือง จังหวัดพิษณุโลก โดยสะพานดังกล่าวสามารถร่นระยะทางได้ประมาณ 12 กิโลเมตร ก่อสร้างเป็นแบบคอนกรีตเสริมเหล็ก ยาว 140 เมตร ผิวจราจรกว้าง 9 เมตร ทางเท้ากว้าง ข้างละ 1 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็ก กว้าง 7 เมตร ยาว 491 เมตร มีไหล่ทาง รวมถึง ได้ติดตั้งป้ายจราจร ตีเส้นผิวจราจรและวางท่อ ใช้งบประมาณในการก่อสร้าง 33.29 ล้านบาท ปัจจุบันการก่อสร้างสะพานดังกล่าวได้ดําเนินการไปแล้วกว่าร้อยละ 89 ขณะนี้อยู่ระหว่างการก่อสร้าง พื้นสะพาน คาดว่าจะก่อสร้างแล้วเสร็จสมบูรณ์และเปิดให้ประชาชนได้ใช้สัญจรได้ประมาณกลางปี 2565 เมื่อก่อสร้างแล้วเสร็จจะช่วยร่นระยะทาง ลดระยะเวลา ลดค่าใช้จ่ายในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น
นอกจากนี้ ทช. ยังได้จัดประชุมรับฟังความคิดเห็นของประชาชนก่อนก่อสร้าง โดยได้เปิดโอกาสให้ภาคประชาชนและผู้ที่เกี่ยวข้องในทุกภาคส่วนมีส่วนร่วมในการดําเนินงานก่อสร้าง เพื่อให้โครงการก่อสร้างดังกล่าวตรงกับความต้องการและเป็นประโยชน์ต่อประชาชนในพื้นที่ให้มากที่สุดอีกด้วย
รัฐบาลไทย-ข่าวทำเนียบรัฐบาล-รองปลัดเกษตรฯ เป็นหัวหน้าคณะผู้แทนไทย เข้าร่วมการประชุมอาเซียนบวกสาม (จีน ญี่ปุ่น สาธารณรัฐเกาหลี) และอาเซียนกับรัสเซีย สานต่อความร่วมมือด้านการเกษตรและป่าไม้
วันพุธที่ 25 สิงหาคม 2564
รองปลัดเกษตรฯ เป็นหัวหน้าคณะผู้แทนไทย เข้าร่วมการประชุมอาเซียนบวกสาม (จีน ญี่ปุ่น สาธารณรัฐเกาหลี) และอาเซียนกับรัสเซีย สานต่อความร่วมมือด้านการเกษตรและป่าไม้
รองปลัดเกษตรฯ เป็นหัวหน้าคณะผู้แทนไทย เข้าร่วมการประชุมอาเซียนบวกสาม
เมื่อวันที่ 24 ส.ค. 64 นายระพีภัทร จันทรศรีวงศ์ รองปลัดกระทรวงเกษตรและสหกรณ์ เป็นหัวหน้าคณะผู้แทนไทย (SOM-AMAF Leader) เข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้กับเจ้าหน้าที่อาวุโสของจีน ญี่ปุ่น และสาธารณรัฐเกาหลี ครั้งที่ 20 สมัยพิเศษ (Special SOM-20th AMAF Plus 3) ผ่านการประชุมทางไกล โดยที่ประชุมได้รับทราบความก้าวหน้าของกิจกรรมความร่วมมืออาเซียนบวกสามด้านอาหาร เกษตร และป่าไม้ ในสาขา ได้แก่ จีน ญี่ปุ่น สาธารณรัฐเกาหลี ภายใต้ ASEAN Plus Three Cooperation Strategy (APTCS) Framework on Food, Agriculture, and Forestry และรับทราบผลการดําเนินงานขององค์กรสํารองข้าวฉุกเฉินของอาเซียน+3 (ASEAN Plus Three Emergency Rice Reserve: APTERR) และสํานักงานเลขานุการระบบข้อมูลสารสนเทศความมั่นคงทางอาหารในภูมิภาคอาเซียน (ASEAN Food Security Information System: AFSIS) ซึ่งตั้งอยู่ในประเทศไทย ผลการดําเนินงานของ APTERR ในช่วงโควิด-19 ปี 2563 เมียนมาได้รับการบริจาคเงินจากญี่ปุ่นจํานวน 300,000 เหรียญสหรัฐ เพื่อจัดซื้อข้าวภายในประเทศปริมาณ 750 เมตริกตัน เพื่อบรรเทาผลกระทบที่เกิดจากการแพร่ระบาดโควิด-19 ปี 2564 ฟิลิปปินส์ได้ระบายข้าว precooked จํานวน 2 ตัน และกัมพูชาได้ระบายข้าว 78 ตัน ที่ได้รับบริจาคจากญี่ปุ่น เพื่อช่วยเหลือผู้ที่ได้รับผลกระทบจากการแพร่ระบาดของโควิด-19
สําหรับการประชุมในครั้งนี้ ประเทศไทยได้กล่าวในที่ประชุมถึงสถานการณ์ปัจจุบันของวิกฤตโควิด-19 ส่งผลกระทบต่อระบบอาหารทั้งหมด ประเทศไทยเห็นควรส่งเสริมความร่วมมืออย่างใกล้ชิดของอาเซียนบวกสามมากยิ่งขึ้น ในด้านการแบ่งปันข้อมูลความมั่นคงด้านอาหารระหว่างประเทศในกลุ่มอาเซียนบวกสาม การส่งเสริมความร่วมมือในการวิจัยและพัฒนาในด้าน Food system ความมั่นคงอาหาร รวมถึงการควบคุมโรคระบาดจากพืชและสัตว์ ซึ่งในส่วนของกระทรวงเกษตรและสหกรณ์ยังให้ความสําคัญและมีมาตรการป้องกันการปนเปื้อนเชื้อโควิด-19 ในสินค้าเกษตร ทั้งสินค้าพืช ประมง และปศุสัตว์ ตลอดกระบวนการอย่างเข้มงวด รวมทั้งปฏิบัติตามแนวทางขององค์การอนามัยโลก (WHO) และองค์การอาหารและเกษตรแห่งสหประชาชาติ (FAO)
นอกจากนี้ รองปลัดกระทรวงเกษตรและสหกรณ์ยังเป็นหัวหน้าคณะผู้แทนไทยเข้าร่วมการประชุมระดับเจ้าหน้าที่อาวุโสของการประชุมรัฐมนตรีอาเซียนด้านการเกษตรและป่าไม้กับเจ้าหน้าที่อาวุโสของสหพันธรัฐรัสเซีย ครั้งที่ 6 (6th ARSOMA) โดยที่ประชุมได้รับทราบความก้าวหน้าในการดําเนินกิจกรรมภายใต้ ASEAN-Russia Agriculture and Food Security Cooperation Work Programme (2021 – 2025) โดยอาเซียนกับรัสเซียอาจมีความร่วมมือร่วมกันในอนาคต ในสาขาต่าง ๆ อาทิ โรคในพืชและสัตว์ข้ามพรมแดน Novel Food การใช้ทรัพยากรธรรมชาติอย่างยั่งยืน เพื่อให้การผลิตสินค้าเกษตรมีความยืดหยุ่นและบรรลุเป้าหมายการพัฒนาอย่างยั่งยืน
รัฐบาลไทย-ข่าวทำเนียบรัฐบาล-พน. ชี้แจงข้อวิจารณ์รัฐบาลเตรียมปรับราคาก๊าซหุงต้มและปัญหาค่าครองชีพสูง
วันอังคารที่ 11 มกราคม 2565
พน. ชี้แจงข้อวิจารณ์รัฐบาลเตรียมปรับราคาก๊าซหุงต้มและปัญหาค่าครองชีพสูง
โฆษกกระทรวงพลังงาน ยืนยันจําเป็นต้องขึ้นราคาขายปลีกก๊าซ LPG
วันที่ 11 มกราคม 2565 นายสมภพ พัฒนอริยางกูล โฆษกกระทรวงพลังงาน ชี้แจงว่า จากสถานการณ์ราคาก๊าซปิโตรเลียมเหลว (LPG) โลกที่มีการปรับตัวสูงขึ้น ตั้งแต่เดือนมีนาคม 2563 เป็นต้นมา จากระดับราคาประมาณ 160 เหรียญสหรัฐฯต่อตัน มาอยู่ที่ประมาณ 720 เหรียญสหรัฐฯต่อตัน ในเดือนมกราคม 2565 เทียบได้กับราคาขายปลีกก๊าซ LPG ที่ 412 บาทต่อถัง 15 กิโลกรัม ในขณะที่ราคาขายปลีกปัจจุบัน ภาครัฐได้ตรึงราคาขายปลีกไว้ที่ 318 บาทต่อถัง 15 กิโลกรัม ตั้งแต่ มีนาคม 2563 เรื่อยมาจนถึงปัจจุบันส่งผลให้ปัจจุบันฐานะกองทุนบัญชีก๊าซ LPG ติดลบ 23,178 ล้านบาท หรืออุดหนุนเดือนละประมาณ 1,700 ล้านบาท เข้าใกล้กรอบวงเงินกองทุนน้ํามันเชื้อเพลิงในส่วนของบัญชีก๊าซ LPG ที่ให้ติดลบได้ไม่เกิน 25,000 ล้านบาท หากกระทรวงพลังงานยังคงตรึงราคาขายปลีกก๊าซ LPG ที่ 318 บาทต่อถัง 15 กิโลกรัม จะส่งผลต่อภาระหนี้สินกองทุนน้ํามันฯ เพิ่มสูงขึ้นไปถึงประมาณ -43,000 ล้านบาท ณ สิ้นปี 2565 ซึ่งไม่เป็นไปตามแนวทางบริหารกองทุนน้ํามันเชื้อเพลิงตามพระราชบัญญัติกองทุนน้ํามันเชื้อเพลิง พ.ศ. 2562ดังนั้น กระทรวงพลังงานจึงมีความจําเป็นต้องพิจารณาปรับขึ้นราคาขายปลีกก๊าซ LPG โดยยังคงมาตรการช่วยเหลือให้ส่วนลดราคาก๊าซ LPG แก่ครัวเรือนผู้มีรายได้น้อยผ่านบัตรสวัสดิการแห่งรัฐที่ 45 บาท/คน/3 เดือน และส่วนลดราคาก๊าซ LPG แก่ผู้มีรายได้น้อยที่เป็นร้านค้า หาบเร่ แผงลอยอาหารผ่านบัตรสวัสดิการแห่งรัฐที่ 100 บาท/คน/เดือน ต่อไป ทั้งนี้ สําหรับแนวทางการปรับขึ้นราคาขายปลีกก๊าซ LPG อยู่ระหว่างการพิจารณาของคณะกรรมการบริหารนโยบายพลังงาน (กบง.)
รัฐบาลไทย-ข่าวทำเนียบรัฐบาล-อนุมัติงบเยียวยา ม.33 สำหรับผู้ขึ้นทะเบียนใหม่และรอบเดือน ส.ค.
วันจันทร์ที่ 13 กันยายน 2564
อนุมัติงบเยียวยา ม.33 สําหรับผู้ขึ้นทะเบียนใหม่และรอบเดือน ส.ค.
วันจันทร์ที่ 13 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติปรับปรุงรายละเอียดโครงการเยียวยานายจ้างและผู้ประกันตน ม.33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด โดยขยายกรอบวงเงินเพิ่มกว่า 800 ล้านบาท ให้ครอบคลุมนายจ้างและผู้ประกันตนที่ขึ้นทะเบียนใหม่ก่อนวันที่ 24 ส.ค.ที่ผ่านมา พร้อมขยายระยะเวลาเบิกจ่ายถึงวันที่ 31 ธ.ค.2564 และอนุมัติเงินเยียวยากว่า 16,000 ล้านบาท สําหรับนายจ้างราว 200,000 ราย และผู้ประกันตนกว่า 3.5 ล้านคน ในพื้นที่ควบคุมสูงสุดและเข้มงวด 13 จังหวัด รอบเดือน ส.ค. โดยนายจ้างจะได้รับเงินเยียวยา 3,000 บาทต่อลูกจ้างไม่เกิน 200 คน และผู้ประกันตน ม.33 ได้รับคนละ 2,500 บาท เริ่มโอนภายในเดือน ก.ย. นี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล วอน ม็อบรถบรรทุก เห็นใจประชาชนที่ใช้รถ ใช้ถนนร่วมกัน ยืนยัน “นายกฯ” พยายามให้ความช่วยเหลืออย่างเต็มที่ขอให้เข้าใจ
วันพุธที่ 17 พฤศจิกายน 2564
โฆษกรัฐบาล วอน ม็อบรถบรรทุก เห็นใจประชาชนที่ใช้รถ ใช้ถนนร่วมกัน ยืนยัน “นายกฯ” พยายามให้ความช่วยเหลืออย่างเต็มที่ขอให้เข้าใจ
โฆษกรัฐบาล วอน ม็อบรถบรรทุก เห็นใจประชาชนที่ใช้รถ ใช้ถนนร่วมกัน ยืนยัน “นายกฯ” พยายามให้ความช่วยเหลืออย่างเต็มที่ขอให้เข้าใจ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า อยากจะขอวิงวอนสหพันธ์ขนส่งทางบกแห่งประเทศไทย ที่จะจัดกิจกรรมม็อบรถบรรทุก Truck Powerซีซั่น 2 เพื่อเรียกร้องให้รัฐบาลตรึงราคาน้ํามันดีเซลที่ 25 บาทต่อลิตร ขอให้เห็นใจประชาชนผู้ใช้รถใช้ถนน เนื่องจากหลายเส้นทางเป็นเส้นทางสําคัญในการสัญจรของพี่น้องประชาชน อาจส่งผลให้เกิดการจราจรติดขัดได้ รวมทั้งอาจเกิดผลกระทบกับชาวบ้านในแถวบริเวณที่มีการชุมนุมด้วย
โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่ารัฐบาลให้ความช่วยเหลือทุกฝ่ายอย่างเท่าเทียมกัน โดยวานนี้ (16 พ.ย. 64) ครม. ได้มีมติเห็นชอบร่างหลักเกณฑ์การกู้เงินของสํานักงานกองทุนน้ํามันเชื้อเพลิง (สกนช.) เพื่อพยุงราคาและเตรียมพร้อมสภาพคล่องในการตรึงราคาน้ํามันดีเซลไม่ให้เกิน 30 บาท/ลิตร ขอให้เข้าใจว่า รัฐบาลจะต้องพิจารณามาตรการต่าง ๆ อย่างรอบคอบเพื่อใช้งบประมาณที่มีอยู่อย่างจํากัดให้เกิดประโยชน์กับประชาชนทุกกลุ่มในประเทศ นายกรัฐมนตรียย้ํามาตลอดว่า โดยไม่ทิ้งใครไว้ข้างหลัง ขอให้ทุกฝ่ายช่วยกันโดยยึดประโยชน์ของประเทศชาติและประชาชนเป็นหลัก
............................
รัฐบาลไทย-ข่าวทำเนียบรัฐบาล-รฟฟท. จัดโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก”
วันพฤหัสบดีที่ 30 มิถุนายน 2565
รฟฟท. จัดโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก”
ปรับปรุงลานอเนกประสงค์ ให้แก่ โรงเรียนชุมทางตลิ่งชัน เมื่อวันที่ 29 มิถุนายน 2565
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เพื่อให้สอดคล้องตามนโยบายความรับผิดชอบต่อสังคมที่บริษัทให้ความสําคัญมาอย่างต่อเนื่องผ่านการจัดกิจกรรม CSR ต่างๆ ที่จะช่วยส่งเสริมการเรียนรู้ พัฒนาการ และสุขภาพของเด็ก และเยาวชน ซึ่งจะเติบโตขึ้นเป็นกําลังสําคัญของประเทศชาติต่อไปในอนาคต รวมทั้งช่วยส่งเสริมโรงเรียน หรือสถานศึกษาที่อยู่บริเวณใกล้เคียงกับรถไฟฟ้าชานเมืองสายสีแดง ให้มีลานกิจกรรมที่สามารถใช้ประโยชน์ในการจัดกิจกรรมต่าง ๆ ได้อย่างมีประสิทธิภาพสูงสุด บริษัทจึงได้จัดโครงการ CSR “มอบรอยยิ้มให้น้อง พร้อมเสริมสร้างพัฒนาการเด็ก” ปรับปรุงลานอเนกประสงค์ ณ โรงเรียนชุมทางตลิ่งชัน โดยมีพิธีเปิดโครงการ เมื่อวันที่ 29 มิถุนายน 2565 ที่ผ่านมา
รถไฟฟ้าชานเมืองสายสีแดง ยกระดับคุณภาพชีวิตคนชานเมือง Call Center 1690 ตลอด 24 ชั่วโมง